**A KENGYELI KOSSUTH LAJOS ÁLTALÁNOS ISKOLA TANULÓI KÖRNYEZETÉNEK INFRASTRUKTURÁLIS MEGÚJULÁSA**

**Kedvezményezett neve:** Karcagi Tankerületi Központ

**A projekt címe:** A Kengyeli Kossuth Lajos Általános Iskola tanulói környezetének infrastrukturális megújulása

**projekt azonosítószáma:** EFOP-4.1.3-17-2017-00286

**A szerződött támogatás összege:** 149 895 145 ft

**A támogatás mértéke:** 100%

**A projekt tervezett befejezési dátuma:** 2019.04.30.

Az intézményben, a Kengyeli Kossuth Lajos Általános Iskolában évtizedek óta nem történt infrastrukturális fejlesztés. A tantermek, folyosók, a tanulókat körülvevő helyiségek, az 1970-80-as évek állapotát tükrözik. Az iskolabútorok cseréjére sor került az évek során, de az épület modernizálására már nem volt lehetőség. Komolyabb infrastrukturális korszerűsítésre nem volt mód, így a tanulókat, a betérő szülőket és a pedagógus kollégákat is komfortnélküli, felújításra szoruló tanulási környezet fogadja.

Az intézményben összesen 13 tanterem található, átlagosan 55 m2/terem alapterülettel, belmagasságuk 3 méter körüli. Befogadó képességük 25-30 fő tanuló. A székhely főépülete 1950-ben, kiegészítő épülete 1965-ben, a tornaterem 1992-ben épült. A falszerkezet minden tanteremben felújításra szorul, a festések elavultak, sok teremben egyenetlen a fal és a plafon is. A padozat a tantermekben parketta, többsége elkopott, a védő lakkréteg sem látható. Nem egységesek az iskolabútorok sem. Hasonló műszaki állapotúak mindkét épületrészben a folyosók is.

A tornaterem 1992-ben épült. A tetőszerkezete nem megfelelő, ezért az folyamatosan beázik a nagyobb esőzések alkalmával. Esőzéskor a teremben több helyen tócsákban megáll a víz, ami veszélyezteti az órák megtartását, mindemellett pedig balesetveszélyes. Kiszolgáló helységei, öltözők, szertárak felújításra szorulnak.

Az udvari sportpálya aszfaltozott, ami az évek folyamán feltöredezett, felpúposodott és több helyen meg is repedezett, így balesetveszélyessé vált.

***A projekt keretében megvalósuló főbb fejlesztések:***

- 13 tanterem + képességfejlesztő I.+II.+könyvtár helyiségek burkolatcseréje és festése

- tantermekben nyílászárócsere, közlekedőkben burkolat és lambéria cseréje

- lépcsőház felújítása, tanári szoba és igazgató h. szoba, vizesblokkok felújítása

- sportudvar felújítása, korszerűsítése történik 50 x 26 m területen

- tornaterem beázásának megszüntetése érdekében tetőcsere történik

- a sportudvar, tornaterem, könyvtár, tan és szaktantermek, folyosók, közlekedők elavult felszerelésének cseréje

***A projekt célja olyan tanulói környezet kialakítása, amely megteremti a pályázatba bevont célközösségek esélyegyenlőségét, versenyképességét, valamint a magasabb szintű nevelési-oktatási környezethez való hozzáférésüket is biztosítja.***